Донишкадаи иқтисод ва савдои шаҳри Хуҷанд

Донишкадаи иқтисод ва савдои Донишгоҳи давлатии тиҷорати Тоҷикистон — яке аз донишгоҳҳои таҳсилоти олии касбии Тоҷикистон мебошад.

 Таърих 
Муассисаи давлатии таълимии Донишкадаи иқтисод ва савдои Донишгоҳи давлатии тиҷорати Тоҷикистон тибқи қарори Ҳукумати Ҷумҳурии Тоҷикистон аз 12 феврали соли 2010 таҳти рақами №59 дар пояи моддӣ-техникӣ, таълимӣ, илмӣ ва кадрии Комплекси ягонаи таълимии ДДТТ таъсис дода шудааст.

Дар заминаи пояи моддию техникии техникуми кооперативии Хуҷанд (техникуми кооперативии Тоҷикистон) соли 1996 Коллеҷи кооператсияи матлуботи Донишкадаи давлатию кооперативии тиҷоратии Тоҷикистон ташкил ёфт.

Тағйироти номи донишкада з соли 1996 то соли 2010:
 1996—2000 — Коллеҷи кооператсияи матлуботи  донишкадаи давлатию кооперативии тиҷоратии Тоҷикистон 
 2000—2001 — Коллеҷи тиҷорати Донишгоҳи давлатии тиҷорати Тоҷикистон 
 2001—2010 — Комплекси ягонаи таълимии Донишгоҳи давлатии тиҷорати Тоҷикистон 
 аз 2010 то ҳол — Донишкадаи иқтисод ва савдои  Донишгоҳи давлатии тиҷорати Тоҷикистон

 Сохтор 

 Факултетҳо 
Дар донишкада факултетҳои зерин амал мекунанд:
 Молия ва баҳисобгирии бухгалтерӣ
 Иқтисодиёт технологияҳои инноватсионӣ
 Ҳуқуқ, тиҷорат ва фаъолияти гумрукӣ

 Кафедраҳо 
 Молия ва қарз
 Баҳисобгирии бухгалтерӣ ва аудит
 Молшиносӣ ва фаъолияти гумрукӣ
 Ҳуқуқшиносӣ
 Иқтисодиёт ва соҳибкорӣ
 Менеҷмент
 Назарияи иқтисод
 Иқтисодиёти ҷаҳон
 Математикаи олӣ ва технологияҳои инноватсионӣ
 Забонҳои тоҷикӣ ва русӣ
 Забонҳои хориҷӣ
 Ҷомеашиносӣ

 Низоми таҳсилот 
Донишкада аз соли 2005 дар ҷорӣ намудани низоми кредитии таҳсилот қадамҳои устувор мегузорад. Аввал таҳсили донишҷӯёни 1 ихтисос, баъдтар 7 ихтисос ва аз соли 2009 бошад, ҳамаи ихтисосҳо ба низоми кредитии таҳсилот гузаронида шуданд.

Аз соли 2010 ДИС ДДТТ узви барномаи аврупоии ERASMUS MUNDUS мебошад. Ин имкон медиҳад, ки донишҷўён дар солҳои дуюм, сеюм ва чаҳоруми таҳсил дар давраҳои муайян дар донишгоҳҳои номдори Аврупо, инчунин дар доираи робитаҳои байналмилалии Донишкада дар донишгоҳҳои ИМА ва Осиё таълим гиранд, хатмкунандаҳо ва муаллимон таҳсилро дар магистратура идома диҳанд, таҳқиқоти докторӣ ва таҷрибаомўзиро дар хориҷи кишвар амалӣ намоянд.

 Омӯзгорон 
Дар ДИС ДДТТ 210 нафар омӯзгорон, аз ҷумла 8 нафар докторҳои илм ва профессорон, зиёда аз 80 нафар номзадҳои илм ва дотсентҳо, 6 нафар магистрҳои илм фаъолияти таълимӣ, методӣ, илмӣ ва тарбиявӣ мебаранд. Зиёда аз 20 нафар олимону омўзгорон дар гурўҳҳои таҳсил бо забони англисӣ ҳамаи машғулиятҳоро бо забони англисӣ мегузаронанд. Аз ҷумла дар ин гурӯҳҳо устодон аз ИМА Теренс Дрю, Ванесса Беари ва Марсел Минутоло, аз Ҷумҳурии Мардумии Чин – Ян Сяоюй дарс медиҳанд.

 Директор 
Аз апели соли 2024 вазифаи директори донишкадаро Ҷалилзода Абдурашид Абдукамол ба уҳда дорад.

 Пайвандҳо 


Гурӯҳ:Донишгоҳҳои Вилояти Суғд
Гурӯҳ:Мактабҳои олии Хуҷанд
Гурӯҳ:Маориф дар Тоҷикистон
Гурӯҳ:Хуҷанд